OBRAZLOŽENJE UZ PRIJEDLOG III. IZMJENA I DOPUNA FINACIJSKOG PLANA LOKALNE RAZVOJNE AGENCIJE POŽEGA ZA 2024. GODINU

1. UVOD

Financijski plan Lokalne razvojne agencije Požega za 2024. godinu usvojilo je Upravno vijeće na 6. sjednici dana, 07. prosinca 2023. godine u iznosu 280.240,00 €, I. Izmjene i dopune Financijskog plana Lokalne razvojne agencije za 2024. godinu usvojilo je Upravno vijeće na 11. sjednici održanoj dana, 23. svibnja 2024. godine u iznosu 347.416,00 EUR, II. Izmjene i dopune Financijskog plana Lokalne razvojne agencije usvojilo je Upravno vijeće na 14. sjednici održanoj dana, 16. rujna 2024. godine u iznosu 314.874,00 EUR.

Zakonska osnova za donošenje Izmjena i dopuna Financijskog plana Lokalne razvojne agencije za 2024. godinu je u odredbama Zakona o proračunu (Narodne novine, broj: 144/21.).

OBRAZLOŽENJE PRIHODA I PRIMITAKA, RASHODA I IZDATAKA – OPĆI DIO

1. PRIHODI I PRIMICI PO EKONOMSKOJ KLASIFIKACIJI
   1. PRIHODI POSLOVANJA

III. Izmjenama i dopunama Financijskog plana Agencije za 2024. godinu planirani prihodi poslovanja iznose 297.366,00 €.

Plan i promjena poslovanja po skupinama

|  |  |  |  |  |  |
| --- | --- | --- | --- | --- | --- |
| KONTO | VRSTA PRIHODA | II.REBALANS | PROMJENA | | III.REBALANS |
| 6 | Prihodi poslovanja | 297.366,00 | 0,00 | 297.366,00 | |
| 63 | Pomoći iz inozemstva i od subjekata unutar općeg proračuna | 10.571,00 | 0,00 | 10.571,00 | |
| 66 | Prihodi od prodaje proizvoda i robe te pruženih usluga i prihodi od donacija | 20.420,00 | 0,00 | 20.420,00 | |
| 67 | Prihodi iz nadležnog proračuna i od HZZO-a temeljem ugovorenih obveza | 266.375,00 | 0,00 | 266.375,00 | |

U strukturi prihoda prema ekonomskoj klasifikaciji nije došlo do promjene u odnosu na II. rebalans Agencije.

U strukturi prihoda poslovanja najveći udio čine prihodi iz nadležnog proračuna i od HZZO-a tj. Osnivača Agencije temeljem ugovornih obveza u iznosu od 266.375,00 eura, zatim prihodi od prodaje proizvoda i robe te pruženih usluga i prihodi od donacija u iznosu od 20.420,00 eura te naposljetku prihodi od inozemstva i od subjekata unutar općeg proračuna u iznosu od 10.571,00 eura.

3. RASHODI I IZDACI PO EKONOMSKOJ KLASIFIKACIJI

3.1 RASHODI POSLOVANJA

Plan i promjena poslovanja po skupinama

|  |  |  |  |  |  |
| --- | --- | --- | --- | --- | --- |
| KONTO | VRSTA RASHODA | II.REBALANS | PROMJENA | | III.REBALANS |
|  | UKUPNI RASHODI I IZDACI | 311.032,00 | 0,00 | | 311.032,00 |
| 3 | Rashodi poslovanja | 310.032,00 | 200,00 | 310.232,00 | |
| 31 | Rashodi za zaposlene | 261.710,00 | 2.140,00 | 263.850,00 | |
| 32 | Materijalni rashodi | 48.222,00 | -1.940,00 | 46.282,00 | |
| 34 | Financijski rashodi | 100,00 | 0,00 | 100,00 | |
| 4 | Rashodi za nabavu nefinancijske imovine | 1.000,00 | -200,00 | 800,00 | |
| 42 | Rashodi za nabavu proizvedene dugotrajne imovine | 1.000,00 | -200,00 | 800,00 | |

III. Izmjenama i dopunama Financijskog plana Agencije za 2024. godinu planirani rashodi poslovanja iznose 310.232,00 €.

U odnosu na II. Izmjene i dopune Financijskog plana, uvećani su rashodi za zaposlene u iznosu od 2.140,00 eura tj. 0,82% te ukupno iznose 263.850,00 eura.

Materijalni rashodi su smanjeni za 1.940,00 eura tj. 4,02% te iznose 46.282,00 eura.

Financijski rashodi se nisu mijenjali te iznose 100,00 eura.

3.2. RASHODI ZA NABAVU NEFINANCIJSKE IMOVINE

Rashodi za nabavu nefinancijske imovine III. rebalansom iznose 800,00 eura.

1. RAČUN PRIHODA I RASHODA PREMA IZVORIMA FINANCIRANJA

U odnosu na II. rebalans nije došlo do promjene planiranih prihoda prema izvorima financiranja te su i dalje najveći izvor financiranja opći prihodi i primici u iznosu od 266.375,00 eura, zatim vlastiti prihodi u iznosu od 20.420,00 te pomoći u iznosu od 10.571,00 eura.

Prema izvorima financiranja najveći dio rashoda je planiran iz općih prihoda i primitaka i to u iznosu od 266.375,00 eura, zatim slijede vlastiti prihodi u iznosu od 37.928,00 eura te pomoći u iznosu od 6.729,00 eura.

1. RASHODI PREMA FUNKCIJSKOJ KLASIFIKACIJI

Prema funkcijskoj klasifikaciji, III. rebalansom rashodi za 2024. godinu su planirani kako slijedi od najvećeg prema najmanjem: Usluga unaprjeđenja stanovanja i zajednice te rekreacija, kultura i religija.

1. PRENESENI VIŠAK ILI MANJAK

III. izmjenama i dopunama Financijskog plana Agencije ukupno planirani prihodi i primici u 2024. godini iznose 297.366,00 eura, a rashodi i izdaci iznose 311.032,00 eura. €. Uravnoteženje financijskog plana postiže se planiranim viškom iz prethodne godine u iznosu od 13.666,00 €.

III. POSEBNI DIO

**Proračunski korisnik 50725 – Lokalna razvojna agencija Požega LO-RA**

Javna ustanova Lokalna razvojna agencija Požega osnovana je 2018. godine te se sastoji od tri (3) ustrojstvene jedinice: Ured ravnatelja, Odjel za strateško planiranje i razvojne programe i Odjel za pripremu i provedbu projekata.

LO-RA Požega obavlja sljedeće djelatnosti: poticanje razvoja gospodarstva, turizma, poljoprivrede i organizacija civilnog društva Grada Požege, koordiniranje izrade strategija razvoja jedinica lokalne samouprave, poticanje pripreme razvojnih projekata na području jedinice lokalne samouprave, sudjelovanje u izradi razvojnih projekata i strateških projekata regionalnog razvoja statističke regije, priprema i provedba razvojnih programa i projekata Grada Požege financiranih iz sredstava EU fondova, pružanje savjetodavne i tehničke pomoći u pripremi projekata gospodarskih subjekata s područja Grada Požege, istraživanje tržišta i ispitivanje javnog mijenja, organizacija sastanaka i poslovnih sajmova, ostale poslovne pomoćne uslužne djelatnosti i djelatnost upravljanja Poduzetničkim inkubatorom u Požegi te druge poslove definirane Statutom.

|  |  |  |  |
| --- | --- | --- | --- |
| **Glava 00303 JAVNA USTANOVA - LOKALNA RAZVOJNA AGENCIJA**  **50725 LOKALNA RAZVOJNA AGENCIJA POŽEGA** | **II. REBALANS** | **PROMJENA** | **III. REBALANS** |
| Korisnik K080 *LOKALNA RAZVOJNA AGENCIJA POŽEGA* | 311.032,00 | 0,00 | 311.032,00 |
| *PROGRAM 2500 REDOVNA DJELATNOST LOKALNE RAZVOJNE AGENCIJE* | *303.478,00* | 0,00 | *303.478,00* |
| *PROGRAM 2501 PRIPREMA I PROVEDBA PROJEKATA* | *7.554,00* | 0,00 | *7.554,00* |

**NAZIV PROGRAMA: REDOVNA DJELATNOST LOKALNE RAZVOJNE AGENCIJE**

Redovna djelatnost Agencije odnosi se na aktivnosti kojima se osigurava nesmetano djelovanje Poduzetničkog inkubatora Požega kojim Agencija upravlja, obavljanje svih administrativnih poslova nužnih za funkcioniranje Agencije.

**Zakonska osnova za uvođenje programa:**

* Zakon o ustanovama (Narodne novine, broj: 76/93., 29/97., 47/99., 35/08., 127/19. i 151/22.),
* Zakon o regionalnom razvoju (Narodne novine, broj: 147/14., 123/17. i 118/18.) i
* Odluka Gradskog vijeća Grada Požege o osnivanju  Javne ustanove Lokalna razvojna agencija Požega (Službene novine Grada Požege, 19/18., 2/19. i 16/19.).

|  |  |  |  |
| --- | --- | --- | --- |
| **PROGRAM 2500 REDOVNA DJELATNOST LOKALNE RAZVOJNE AGENCIJE** | **II. REBALANS** | **PROMJENA** | **III. REBALANS** |
| Aktivnost A250001 OSNOVNA AKTIVNOST LOKALNE RAZVOJNE AGENCIJE | *299.328,00* | 200,00 | *299.528,00* |
| Kapitalni projekt K250001 NABAVA OPREME ZA LOKALNU RAZVOJNU AGENCIJU | *4.150,00* | -200,00 | *3.950,00* |
| UKUPNO | *303.478,00* | 0,00 | *303.478,00* |

III. Izmjenama i dopunama Financijskog plana Agencije aktivnost A250001 Osnovna aktivnost Lokalne razvojne agencije se povećala za 200,00 eura u odnosu na prethodi rebalans dok se projekt K250001 Nabava opreme za Lokalnu razvojnu agenciju smanjio za 200,00 eura.

**Osnovna aktivnost Lokalne razvojne agencije** **Požega** odnosi se na rashode za poslovanje, materijalne i financijske rashode koji su potrebni za redovno obavljanje poslovanja.

**Nabava opreme za Lokalnu razvojnu agenciju** **Požega** odnosi se na troškove leasinga za automobile te opremu potrebnu za redovno obavljanje poslovanja.

|  |  |  |  |  |  |  |
| --- | --- | --- | --- | --- | --- | --- |
| Pokazatelj uspješnosti | Definicija | Jedinica | Polazna vrijednost | II. REBALANS | PROMJENA | III. REBALANS |
| Izvršavanje poslova iz djelokruga rada | Uspješnost provedenih aktivnosti kojima se osigurava funkcioniranje Lokalne razvojne agencije Požega | % | 100 | 100 | 100 | 100 |
| Popunjenost kapaciteta poslovnih prostora | Broj korisnika s kojima je sklopljen ugovor o zakupu poslovnog prostora u Poduzetničkom inkubatoru Požega | broj | 12 | 12 | 0 | 12 |

Nije došlo do promjene popunjenosti kapaciteta u odnosu na prethodi rebalans.

**NAZIV PROGRAMA: PRIPREMA I PROVEDBA PROJEKATA**

Program se odnosi na poticanje razvoja gospodarstva, turizma, poljoprivrede i organizacija civilnog društva grada Požege kroz pripremu i provedbu projekata financiranih sredstvima Europske unije, nacionalnim i ostalim sredstvima.

**Zakonska osnova za uvođenje programa:**

* Zakon o regionalnom razvoju (Narodne novine, broj: 147/14., 123/17. i 118/18.),
* Ugovor o pristupanju Republike Hrvatske Europskoj uniji (Narodne novine, Međunarodni ugovori 2/2012.),
* Zakon o uspostavi institucionalnog okvira za provedbu Europskih strukturnih i investicijskih fondova u Republici Hrvatskoj u financijskom razdoblju 2014.-2020. (Narodne novine, broj: 92/14.)
* Fond za regionalnu suradnju (Fund for regional cooperation).

|  |  |  |  |
| --- | --- | --- | --- |
| **PROGRAM 2501 PRIPREMA I PROVEDBA PROJEKATA** | **II. REBALANS** | **PROMJENA** | **III. REBALANS** |
| Tekući projekt T250001 OTKRIVANJE RURALNE BAŠTINE | *7.554,00* | *0,00* | *7.554,00* |
| UKUPNO | *7.554,00* | *0,00* | *7.554,00* |

Projekt Otkrivanje ruralne baštine je završen te nije bilo izmjena u odnosu na II. rebalans.

|  |  |  |  |  |  |  |
| --- | --- | --- | --- | --- | --- | --- |
| Pokazatelj uspješnosti | Definicija | Jedinica | Polazna vrijednost | II. REBALANS | PROMJENA | III. REBALANS |
| Broj pripremljenih i provedenih projekata | Broj pripremljenih i provedenih projekata u kojima sudjeluje Javna ustanova Lokalna razvojna agencija Požega | broj | 50 | 33 | 2 | 35 |

**Otkrivanje ruralne baštine** – projekt koji se provodi u suradnji s projektnim partnerima iz Norveške, Slovenije i Sjeverne Makedonije, a kojemu je cilj uspostavljanje novog klastera ljudskog kapitala kroz transnacionalnu suradnju i izgradnju kapaciteta s mrežom istraživačkih institucija, akademske zajednice, poduzeća i lokalnih vlasti koje djeluju u odabranim ruralnim područjima za valorizaciju lokalnih vina i cidera na temelju uzorkovanja i karakterizacije tla, s općim ciljem smanjenja egzodusa iz ruralnih područja i odljeva mozgova.

|  |  |  |  |  |  |  |
| --- | --- | --- | --- | --- | --- | --- |
| Pokazatelj uspješnosti | Definicija | Jedinica | Polazna vrijednost | II. REBALANS | PROMJENA | III. REBALANS |
| Broj održanih partnerskih sastanaka u sklopu projekta Otkrivanje ruralne baštine | Broj održanih partnerskih sastanaka u sklopu provedbe projektnih aktivnosti | broj | 12 | 2 | 0 | 2 |